АҞӘА, жәабран 4 – Sputnik, Бадраҟ Аҩӡба. Апарламент адепутатцәа ааԥынтәи аԥхьатәи реилатәараҟны аԥсахрақәа аларгалеит азакәан "Аҭыԥантәи ахаланапхгараҭаратә усбарҭақәа ралхразы".
Азакәан апроект рыдигалеит адепутат Гарри Кокаиа. Иара иазгәеиҭеит адокумент ишазԥхьагәанаҭо абжьыҭара аформақәа рыԥсахра, алхратә биуллетень аҿы аграфа "зегьы сырҿагылоуп" алхрала. Аихшьалақәа рыԥхьаӡара алыршахоит акандидат ижәла арӷьарахьтәи аган аҿы идыргыло адырга ала.
"Ари азакәан апроект аус адулоуп аҭыԥантәи ахаланапхгараҭара аусбарҭақәа раԥшьгарала. Азакәан апроект азырхоуп абжьыҭара апроцедура аԥсахра. Иара инақәыршәаны аҭыԥантәи ахаланапхгараҭаратә усбарҭақәа ралхраан зыбжьы азҭо зыбжьы зырҭо акандидат ижәла арӷьарахьтәи аганахьала адырга ықәдыргылоит", - ҳәа иҳәеит апарламентари.
Азакәан хықәкыс иамоуп ареспубликаҿы абжьыҭарақәа рзеиԥш процедура аиҿкааразы ҳәа азгәеиҭеит Кокаиа. Ирыдыркылаз аӡбра инақәыршәаны уажәшьҭарнахыс аҭыԥантәи ахаланапхгараҭаратә усбарҭақәа ралхраан зыбжьы азҭо зыбжьы зырҭо акандидат ижәла арӷьарахьтәи аганахь ала адырга ықәдыргылоит.
Адепутатцәа иара убасгьы аԥсахра аларгалеит ахәҭаҷ 9. Уи инақәыршәаны ақалақь, араион, ақыҭа рҟны алхратә комиссиақәа аиуристтә хаҿы изинқәа аманы амҳәыр, аштамп, абланкқәа, акредиттә еиҿкаарақәа рҿы аԥхьаӡамҭақәа амазар ҟалоит.
АҞӘА, хәажәкыра 9 - Sputnik. Аԥсни Урыстәылеи ртуризм азы аинформациа-еилкааратә ресурс "Хаба-Хаба" аусура иалагалараны иҟоуп, ауснагӡатәқәа хыркәшоуп ҳәа арадио Sputnik иазеиҭеиҳәеит афонд "Ишьхатәылоу Аԥсны" анапхгаҩы Ҭенгиз Ҭарба.
Аресурс аԥҵареи арҿиареи рнапы алакын иактиву атуризм аусхк аганахьала аус зуа урыстәылатәи аҟазауаа, Ҭенгиз Ҭарба дрылахәны.
"Шьаҿа-шьаҿала активла атуризм мҩаԥызго ауаа рзы иманшәалоу ахархәагақәа аԥаҳҵоит. Ҳсаит иҭалан ицарц ахьырҭаху аԥшааразы алшара рымазаауеит. Уи азы иахәҭоу аинформациа рыҭахоит. Ирыҭахоит абжьгарақәа аныҟәара шымҩаԥыргашазы. Иара убасгьы, асаит аҿы иаархәар ҟалоит ирҭаххаша амаҭәа ҷыда", - иҳәеит иара.
Ҭарба иҳәеит "Хаба-Хаба" – иуникалу проектны ишыҟоу, атәылақәа жәпакы рҿы зеиԥш уԥымло шакәу.
Ҭарба иажәақәа рыла, апроект актәи ахәҭа ишаҵанакуа Урыстәылеиԥш Аԥсынгьы иактиву атуризм азы иахәҭаны иҟоу амаҭәа ҷыда ахьааухәаша аинтернет-дәқьан аартра. Аплатформа аамҭа-аамҭала ихарҭәаалахоит арҭ атәылақәа рҭыԥ ԥшӡарақәа рыӡбахә зҳәо аинформациала, хаҭала амаршрутқәа ирзааҭгыланы.
"Ари аурыс-аԥсуа проект авторцәа сыруаӡәкуп. Актәи аетап аан Аԥсны иазку аинформациа иаҳа еиҳауп. Нас –Алтаи, Камчатка уҳәа Урыстәыла егьырҭ арегионқәа ирылацәажәахоит", - иҳәеит Ҭарба.
"Хаба-Хаба" иахәҭа ҷыданы иҟалоит аныҟәараан ашәарҭадара азхьаԥшразы аинформациа.
Афонд "Ишьхатәылоу Аԥсны" анапхгаҩы иҳәеит апроект ахьӡ –"Хаба-Хаба" иаанаго, Суахили абызшәаҟынтә уи "шьаҿа-шьаҿала" ма "маҷ-маҷла" ауп. Ари апроект аҵакы аанарԥшуеит.
Иара убас шәаԥхьар ҟалоит:
Ақыҭа – нхарҭа ҭыԥуп. Ақыҭа иахьатәи аԥсҭазаашьеи уаҵәтәи аԥеиԥши, иацу адоуҳаи иҟоу ауадаҩрақәеи ҳрылацәажәоит. Аԥсуа қыҭа азхьаԥшразы иҟаҵатәу азы ргәаанагара рҳәоит уи иадҳәалоу ауаа.
Шәазыӡырҩы аудио.
Иара убас шәаԥхьар ҟалоит:
АҞӘА, хәажәкыра 9 - Sputnik. Иахьазы атәылақәа реиҳара жәларбжьаратә атуризм азы иаркуп. Адунеи аҿы хә-тәылак роуп атуристцәа рзы иаарту ҳәа азгәанаҭоит Адунеизегьтә туристтә еиҿкаара.
Жәабранмзазы 217 тәыла рҟынтәи 69 (32%) аҳәаанырцә туристцәа рыдыркылом. 73 тәыла (34%) рҳәаақәа хәҭала иаркуп. 70 тәыла (32%) атестқәа ма акарантин аҭахны ирыԥхьаӡоит.
Аиҿкаара адыррала атуристцәа ԥкырада ирыдыркылоит – Албаниа, Доминикантәи Ареспублика, Коста-Рика, Аҩадатәи Македониа, Танзаниа.
Апандемиеи уи иадҳәалаз аԥкрақәеи ирхырҟьаны атуристтә ныҟәарақәа 2019 шықәса иаҿырԥшны акыр илаҟәуп. Акризис ашәарҭара иҭанаргылеит атуризм аусхк аҟны 100 - 120 миллион усурҭатә ҭыԥ.
Аԥсныҟа атуристцәа раара алшоит Урыстәыла аҵакыраҟынтә. Убри аан Адәныҟатәи аусқәа рминистрра адыррала ареспублика ралалара азин ыҟоуп Урыстәыла атәылауаа реиԥш егьырҭ атәылақәа рҟынтәгьы, заанаҵы аусбарҭа анкета хазырҭәаауа зегьы.
2021 шықәсазы Аԥсны миллионк инарзынаԥшуа атуристцәа ирзыԥшуп.